Video: Elsa Winckler, Sonja Goldberg gesels oor 'Leef jou nuwe lied' | Maroela Media
Elsa Winckler, Elsa Goldberg
Die lewe laat jou dikwels uitgebrand en jou lewenslied se deuntjie afgewater en flou. Leef jou nuwe lied is 'n uitnodiging van bekende skrywer Elsa Winckler en haar sussie Elsa Goldberg om saam deur die jaar te stap met jou hand stewig in jou Vader s'n. Ontdek 'n nuwe lied in jou hart deur hierdie 200 dagstukkies en weet wanneer jou lied opraak, Hy daar sal wees vir jou en 'n nuwe lied sal gee wat jou in staat stel om vreesloos en in liefde te leef.
Winckler is 'n gewilde en bekroonde skrywer van inspirerende liefdesverhale. Sy het al vier ATKV-Woordveertjies gewen. Winckler woon op Bettysbaai, is getroud met Theo en het drie kinders en vier kleinkinders.
Goldberg is in Upington gebore en het haar matriekjaar daar voltooi. Sy is tans departementshoof by die Paarl-skool vir leerders met fisieke en neuraalgestremdhede. Goldberg skryf al van 2016 af oordenkings wat gereeld op verskeie radiostasies uitgesaai word. Sy het drie volwasse kinders en drie kleinkinders. Goldberg en haar man, Eddie, woon in Brackenfell, Kaapstad.
Leef jou nuwe lied het pas by Lux Verbi, 'n druknaam van NB-Uitgewers, verskyn en dit kos R230 (prys onderworpe aan verandering). Klik hier om die boek aanlyn te koop.
Amore Bekker het met Elsa Winckler en Sonja Goldberg oor hulle dagstukkieboek gesels. Luister hier na die volledige gesprek wat deur Graffiti Boeke aangebied is: